Predkladacia Správa

Dôvod vypracovania a predloženia Plánu rozvoja vidieka (PRV).

Pre čerpanie a využívanie prostriedkov na rozvoj vidieka z garančnej sekcie EAGGF v období rokov 2004-2006 je Slovenská republika povinná  vypracovať príslušný programovací dokument.  Takýmto programovacím dokumentom je Plán rozvoja vidieka Slovenskej republiky.

Podmienky pre vypracovanie PRV

Obsah a podmienky vypracovania PRV stanovuje nariadenie Rady (ES) č.1257/1999 o financovaní rozvoja vidieka z EAGGF a príloha II jeho vykonávacieho predpisu - nariadenie Komisie (ES) č.445/2002.
Plán zohľadňuje i novonavrhované nariadenie Rady (ES), ktorým sa dopĺňa nariadenie Rady č.1257/1999 o podpore rozvoja vidieka z EAGGF a zrušuje nariadenie (ES) č.2826/2000 (2003/0007(CNS)) a tiež návrh textu zmluvy o pristúpení, ktorou sa dopĺňa nariadenie Rady č.1257/1999.

Predkladaný návrh Plánu rozvoja vidieka SR 2004-2006 je vypracovaný v súlade s uvedenými nariadeniami a zosúladený s už vypracovaným Sektorovým operačným programom Poľnohospodárstvo a rozvoj vidieka 2004-2006, ktorý bude realizovať opatrenia financované z usmerňovacej sekcie EAGGF+FIFG v Cieli 1 (celé územie SR mimo Bratislavského kraja).

Navrhované  opatrenia PRV:

Prostredníctvom Plánu rozvoja vidieka sú navrhnuté na  realizáciu opatrenia, ktoré majú horizontálny charakter (celé územie SR).
▪	Znevýhodnené oblasti  (čl.13-21 nariadenia 1257/1999),
▪	Agroenvironmentálna podpora (čl.22-24)
▪	Zalesňovanie poľnohospodárskej pôdy (čl.31)
▪	Polosamozásobiteľské farmy (čl.33 b)
▪	Podpora na splnenie noriem Spoločenstva (čl.33c)
▪	Odbytové organizácie výrobcov (čl.33d)
▪	Technická pomoc (čl.33e)
▪	Príplatky k priamym platbám (čl.33 h)

Plánom rozvoja vidieka budú tiež realizované opatrenia v Cieli 2 (Bratislavský kraj)
▪	Investície do poľnohospodárskych podnikov (čl.4-7 nariadenia 1257/1999)
▪	Vzdelávanie (čl.9)
▪	Zlepšenie spracovania a predajnosti poľnohospodárskych výrobkov (čl.25-28)
▪	Lesné hospodárstvo (č.29-32, mimo čl.31)
▪	Pozemkové úpravy (čl.33 - 2.odrážka)
▪	Poradenstvo (čl.33 - 3.odrážka-čl.33g)
▪	Obnova poľnohospodárskeho výrobného potenciálu poškodeného prírodnými      pohromami a zavádzanie vhodných nástrojov na prevenciu (čl.33 - 12.odrážka)

Finančný rámec PRV:

Finančný rámec podpory pre opatrenia Plánu rozvoja vidieka na obdobie rokov 2004-2006 tvorí vynegociovaná finančná čiastka z garančnej sekcie EAGGF v celkovej výške                352,3 mil. €, národné kofinancovanie vo výške 103,0 mil. € a pre investične opatrenia prinášajúce zisk súkromné zdroje v čiastke 31,47 mil. €. Podrobné členenie prostriedkov na jednotlivé opatrenia je uvedené v Sekcii 8 PRV a percentuálny podiel na jednotlivé opatrenia je v Sekcii 14. 
Finančný rámec je navrhovaný v stálych cenách roku 1999, čo znamená že financovanie v jednotlivých rokoch 2004, 2005, 2006 bude na bežné ceny upravované príslušným deflátorom.

Ďalší postup:

Po schválení  Plánu rozvoja vidieka SR 2004-2006 vo vláde SR, bude materiál oficiálne zaslaný na DG AGRI, ktorá zaujme príslušné rozhodnutie na ďalšie pokračovanie. Nasledovať budú oficiálne negociačné procedúry s EK, po ktorých môžu nastať nevyhnutné úpravy PRV. Pri podstatnejších zmenách bude potrebný následný súhlas vlády SR. Po plnej akceptácii PRV EK nasleduje  jeho oficiálna prezentácii v EK a schválenie (rozhodnutím EK publikovaným v OJ), čím sa môže začať realizácia jednotlivých opatrení (samozrejme nevyhnutnou súčasťou sú splnené podmienky pre Platobnú agentúru, kontrolné mechanizmy, finančné postupy atd.). 

Časový rámec pre čerpanie prostriedkov

Nariadenie 1257/1999 v článku 47 b stanovuje: „S výnimkou článku 30 ods.2 nariadenia 1260/1999 možno získať podporu na výdavky iba vtedy, ak boli skutočne zaplatené užívateľovi opatrenia na podporu rozvoja vidieka po 31.decembri 2003 a po dni predloženia plánu rozvoja vidieka Komisii. Neskorší z uvedených dní predstavuje začiatok spôsobilosti výdajov.“

Medzirezortné pripomienkové konanie:

Materiál bol poskytnutý na skrátené medzirezortné pripomienkové konanie. Z oslovených subjektov k materiálu zaujali stanoviská: Ministerstvo financií SR, Ministerstvo životného prostredia SR, Ministerstvo práce, sociálnych vecí a rodiny SR a Štatistický úrad SR.
K pripomienkam MF SR sa uskutočnilo 7.7.2003 rozporové konanie na úrovni generálnych riaditeľov sekcií.  K pripomienkam MŽP SR sa rozporové konanie na úrovni generálnych riaditeľov sekcií uskutočnilo 9.7.2003. Pripomienky oboch rezortov boli vykonzultované, takže materiál je predkladaný na rokovanie vlády bez rozporov..

	2002	2003	2004	
	marec	apríl	máj	jún	júl	august	sept	oktob	novem	decem	jan	febr	marec	apríl	máj	jún	júl	august	sept	oktob	novem	decem	jan	
Zostavenie návrhu /Prípravná skupina																								
Identifikácia úloh/ Zodpovednosť autorít																								
Analýzy a diagnózy																								
Celková stratégia																								
Prvý návrh stratégií																								
Konzultácie s min. a soc. partnermi																								
Výber ex-ante hodnotiteľa																								
Zostavenie ex-ante hodnotenia																								
Financovanie podľa opatrení																								
Návrh opatrení – detaily																								
Klasifikácia LFA		Kontaktovanie Komisie	Odborné analýzy	Kontaktovanie Komisie	Finalizácia						
Agro-environment		Kontaktovanie Komisie	Odborné analýzy	Kontaktovanie Komisie	Finalizácia						
Druhý návrh																								
Konzultácia s partnermi																								
Revidivanie návrhu/ finančné tabuľky																								
Diskusia so službami Komisie																								
overovanie																								
Zriadenie autorít																								
Prijímanie a školenie centr.pracovníkov																								
Reorganizácia – školenie obl.pracov.																								
Príručka																								
Rozšírenie platieb a kontrolné agentúry																								
Vládny súhlas																								
Prezentácia výsledného návrhu K.																								
Negociovanie so službami Komisie																								
Vládny súhlas																								
Oficiálna prezentácia Komisii